| IN NOMINE PATRIS ET FILII ET SPIRITUS SANCTI DE EDIFICATIONE HUIUS ECCLESIE DE HUNDILIACA CURTE DE SANCTO HYLARIO DE MUNDRISIACA CURTE DE NOIANTO DE TRAMEREIO ET DE MULTIS HUIUS ECCLESIE POSSESSIONIBUS IN NOMINE DEI ET SALUATORIS MUNDI IHESU CHRISTI PHILIPPUS DIUINA DISPENSANTE CLEMENTIA FRANCORUM REX | Quoniam fouendis ecclesiis Dei , exaltandis et protegendis operam dare regalis est excellentie nosque ad hanc dignitatem diuina clementia sublimare dignata est , si quid pro earum incolumitate patimur , id eis pro ut tempus sinit a nostra liberalitate debetur . Nouerit igitur fidelium nostrorum tam presens etas quam futura posteritas , Geruasium uenerabilem Remorum archiepiscopum , quandam abbatiam in archiepiscopatu suo construxisse et que ei suo labore et industria adquisita sunt ut eidem nostre confirmationis scripto corroboremus , nostram regiam serenitatem sedulo postulare . Est enim ecclesia in suburbio Remense posita miro opere quondam a Iouino prefecto 3 edificata que in primordio archiepiscopatus sui ab eo inuenta est uetustate et in curia magna ex parte consumpta ; et quia de nomine sancti martyris Nichasii appellabatur quamquam qui primo fundauerat sub titulo eam sancti Agricole condisset ob amorem Dei et sancti predecessoris sui studuit que in ea omnino corrueranta fundamentis restaurare qua a semirupta pendebant artificio quodam reintegrare et in speciem noui operis ruinosam ecclesiam decentissime reformare ; ad hec refectorium , dormitorium et cetera habitacula seruorum Dei usibus necessaria que antea ibi nunquam fuerant , insigni opere supraddidit , fratres que sub abbate et regula Sancti Benedicti Domino militantes ibidem congregauit et reditus unde uiuerent sufficientes delegauit . Quibus ita peractis nunc tandem , ut dictum est , nostram petit regalem celsitudinem ut suo operi quasi extremam manum apponentes precepti nostri sollempni confirmatione roboremus quod ut eius precibus celerius annuamus a predecessoris nostris Francorum regibus per suos antecessores ceteris abbatis ad Remensem ecclesiam pertinentibus simile robur confirmat esse impetratum . Nos , igitur , sanctam eius ac religiosam petitionem intelligentes , ei adquieuimus et nostre auctoritatis precepto que sequntur predicte ecclesie perpetuo possidenda firmamus . Comes Teboldus 4 ueterem abbatiam fuit enim in hoc loco abbatia in beneficio de manu Remensis archiepiscopi habuit , sed comes quamuis res modica esset , centum tamen libris a uenerabili Geruasio acceptis , de iure suo in ius et dominium Sancte Marie et ipsius Geruasii transferens , 5 se omino ab ea alienauit at pontifex loco sancto reddidit , et ut hoc factum regali confirmatione roboraremus serenitatem nostram exorauit . Hanc itaque abbatiam isti loco regalis uigore mandati restituimus et perpetualiter habendam roboramus . Claustrum uero et suburbia que circa monasterium sunt ad ipsum pertinentia ita ab omni exactione sint libera ut ab eis nemo quicquam exigat nisi ut abbas loci aut cui ipse preceperit : Ecclesiam uero de Nouiento 6 quam Rainoldus , comes Suessionensis ab archiepiscopo Remense in beneficio habebat Hubaldo in pignus dederat et usura diuturnitate pignorationis nimium accrescente eam amiserat dictus igitur pontifex eam ab Hubaldo redemptam cum terra a se in eadem parrochia empta , loco sancto contulit coniuentibus comite Willelmo et uxore sua Alaide , filia paulo antedicti comitis Rainoldi ; quod factum nos quoque probamus et ecclesie perhempni iure possidendam regio statuto sancimus . Porro Hundeliacam Curtem cum ecclesia , piscatorio , ceteris appenditiis , mancipiis utriusque sexus , huius ecclesie usibus perpetualiter profuturam statuimus atque roboramus quamquam ex eadem uilla donationem huic loco ante hoc quinquennium ob anime patris nostri et nostre salutem fecerimus et litteras super hac donatione editas et nostro sigillo insignitas manu quoque nostra firmauerimus .9 Ceterum allodia que idem presul huic sanctuario adquisiuit , eiusdem sanctuarii iuri atque dominio irrefragabiliter addicimus atque confirmamus : allodia de Sancto Hylario ' ° super fluuium Sopiam sita , a pluribus empta , cum ecclesia , piscatorio magno et sedibus molendinorum postea ab eo factorum . Iuxta hec maiora allodia , alia plura minora super fluuium Pidam in parrochia Sancti Sulpicii | et super fluuium Arnam in parrochia Sancti Petri 12 . Allodium de Mundrisiaca Curte cum piscatorio et sede molendini quem ipse postea construxit . Allodium de Domsiaco in parrochia de Medarco .15 Allodium de Liringa 16 cum pratis , silua et uineis . Allodium de Tramerio cum piscatorio , pratis et uineis et quam delectabilibus arboretis , et prope istud allodium de Bonoliol . Allodium de Branzoncurte , mansus scilicet IIIIor . Allodia de Muronis Uillari 20 et de Ponte Fabricato et de Baccunna , que ipse presul suscepit de donna Leguide et quendam seruum Theodericum nomine . Altaria quoque idem liberalis presul huic ecclesie largitus est absque persona quod nos etiam probamus et nostra regia confirmatione munimus : altare de Nouiento ; altare de Sancto Leto 23 cum terra et uineis in eadem parrochia , et altare de Sancta Eufrasia , altare de donno Troiano , altare de Fraxineto , altare de iamdicta Hundiliaca Curte , altare de Paulicurte , altare Sancti Syxti 28 cum parrochia et suburbio , altare de Sancto Hylario ; terras arabiles et uineas ab eo datas uel emptas circa ciuitatem in pluribus locis sitas ; in parrochia uille que dicitur Besenna , terram pictorum sufficientem duabus carrucis ; Muriniaci 30 terram sufficientem duabus A uni carruce ; Maireii 31 , terram arabilem cum uinea ; Castellione 32 , uineas terramque sutorum uel pictorum cum uinatiis et ipsarum decimis ; in monte Alsonis uineas ; Casnidi 34 uineas ; Rislaici uineas ; in Uillari Asinorum 36 terram arabilem cum uineis . Hec , et si qua finalia B huius pontificis prouidentia uel aliorum bonorum uirorum munificentia , huic monasterio adquisita sunt uel adquirenda in regno cui auctore Deo presidemus , cuncta ei huius nostri precepti munimento stabilimus atque firmamus et ut hoc nostre roborationis C statutum , ratum et inconuulsum inuiolabile maneat per secula mane at D , manu nostra subter firmauinus atque anuli nostri impressione insigniri precepimus . Signum Philippi regis Francorum ; S . Geruasii archiepiscopi ; S . Adelardi Suessionensis episcopi ; S . Elinandi 38 Laudunensis episcopi ; S . Rogeri 39 Cathalaunensis episcopi ; S . Balduini 40 Nouiomensis episcopi ; S . Widonis Beluacensis episcopi ; S . Leiberti Cameracensis episcopi ; S . Walteri 43 Meldicensis episcopi . Actum Remis , anno incarnati Uerbi , Millesimo LX ° UI ° ; Philippi regis UII ° ; Geruasii archiepiscopi XI ° ; in ecclesia Sanctorum Agricole et Nichasii martyrum ; 111 Kalendas octobris . Balduinus , cancellarius ad uicem Geruasii archiepiscopi subscripsit . S . Herimari abbatis .